Salep
Salep (tr, salep, sahlep; ar.سحلب - saḥlab, salep; az. səhləb; he. סַחְלָבּ - saḥlab; grč.σαλέπι - salep;srpski, makedonski, bugarski i bosanski: salep = salep) je prah (brašno) proizvedeno iz gomolja vrsta roda orhideja Orchis (uključujući vrste Orchis mascula i Orchis militaris). Ovi gomolji sadrže hranjiv,skrobni polisaharid nazvan glukomanan. Salepno brašno konzumira se u pićima i desertima, posebno na mjestima koja su ranije bila dio Osmanskog carstva poput Sirije i Palestine, gdje je tradicijsko zimsko piće. Napitak zvani salep konzumira se i u mnogim sredinama u Bosni i Hercegovini, osobito u Travniku i Sarajevu. Povećanje potrošnje uzrokuje lokalno izumiranje orhideja u dijelovima Turske i Irana.